આ વાત તો ભારતની કંપનીઓની અને સરકારની હતી પરંતુ શું વિદેશની કંપનીઓ બાબતે આવું થઈ શકે? બિલકુલ થઈ શકે, કારણકે સર્વરની પોતાની પણ મર્યાદા હોય છે. એટલે જ જે સૌથી ઝડપી સંદેશા વ્યવહારનું સાધન બની ગયું છે તે વૉટ્સએપ પણ ક્રેશ થઈ શકે છે તે કોઈ વિચારી શકે? પરંતુ ૩ નવેમ્બરે આવું બન્યું છે. શુક્રવારે બપોરે લોકોએ પોતાનો આવો અનુભવ ફેસબુક અને ટ્વિટર પર વ્યક્ત કર્યો હતો અને આ લોકો ભારતના હતાં. જોકે અહેવાલો એવું કહે છે કે સેવાઓ કેટલાક દેશોમાં પુન:સ્થાપિત કરી દેવામાં આવી છે.